Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: nyilvánosságáról szóló 1992. évi LXIII. törvény elfogadása
Paragraph Index: 1088

nyilvánosságáról szóló 1992. évi LXIII. törvény elfogadása tett ténylegesen alanyi — vagyis bírói úton is érvényesíthető — joggá. E törvény 19. §-a kimondja, hogy az állami vagy helyi önkormányzati feladatot, valamint jogszabályban meghatározott egyéb közfeladatot ellátó szerv és személy a feladatkörébe tartozó ügyekben köteles elősegíteni a közvélemény pontos és gyors tájékoztatását, köteles lehetővé tenni, hogy a kezelésében lévő közérdekű adatot bárki megismerhesse, kivéve, ha azt törvény alapján az arra jogosult szerv állam- vagy szolgálati titokká nyilvánította, továbbá, ha a közérdekű adatok nyilvánosságához való jogot — az adatfajták meghatározásával — törvény korlátozza. Az adatvédelmi törvény 2. § 3. pontja szerint „közérdekű adat: az állami vagy helyi önkormányzati feladatot, valamint jogszabályban meghatározott egyéb közfeladatot ellátó szerv vagy személy kezelésében lévő, a személyes adat fogalma alá nem eső adat”. A közérdekű adatok megismeréséhez fűződő jogot tehát — a többi alkotmányos joghoz hasonlóan — törvény korlátozhatja. Ilyen törvény az államtitokról és a szolgálati titokról szóló az előbbiekben többször idézett törvény, mely e jogkorlátozáshoz négy egyenrangú feltételt ír elő: — a törvényben felhatalmazott személy legyen a minősítő, — a minősítő a titoktörvény, valamint az ennek felhatalmazása alapján kiadott kormányrendelet rendelkezéseit betartva az adatot szabályszerűen minősítse, miután — kétséget kizáróan megállapította, hogy az adatnak az érvényességi idő lejárta előtti nyilvánosságra hozatala, jogosulatlan megszerzése vagy felhasználása, illetéktelen személy tudomására hozása sérti vagy veszélyezteti a Magyar Köztársaság honvédelmi, nemzetbiztonsági, bűnüldözési vagy bűnmegelőzési, központi pénzügyi vagy devizapolitikai, külügyi vagy nemzetközi kapcsolataival összefüggő, valamint igazságszolgáltatási érdekeit, feltéve, hogy — az adat a titoktörvény mellékletében felsorolt adatfajták valamelyikébe tartozik. V. A személyes adatok védelméről és a közérdekű adatok

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes